Tuanku Lailatul Shahreen Akashah Khalil

Duli Yang Teramat Mulia Raja Puan Muda Perlis Tuanku Dr. Hajah Lailatul Shahreen Akashah binti Khalil (dilahirkan pada  di Hospital Besar Kuala Lumpur, Malaysia) merupakan Raja Puan Muda Perlis dan suri kepada Raja Muda Perlis, Tuanku Syed Faizuddin Putra Jamalullail.

Kehidupan peribadi
Baginda merupakan anakanda kedua daripada empat adik-beradik kepada pasangan Dato' Khalil Akasah dan Datin Nik Rahimah Wan Ahmad.

Adik-beradiknya termasuk Lailatul Zuraidha Akashah (dilahirkan pada ), Khalimahtul Idereena (dilahirkan pada ) dan Khalimahtul Ema Durrah (dilahirkan pada ).

Pendidikan
Baginda menerima pendidikan di Sekolah Convent Bukit Nenas, Kuala Lumpur dari tahun 1977 hingga 1984 seterusnya baginda melanjutkan pelajaran di Melbourne Girls Grammar School, Merton Hall, Australia. Duli Yang Teramat Mulia Tuanku juga telah berjaya menamatkan pengajian di peringkat Ijazah Sarjana Muda Ilmu Kemanusiaan daripada La Trobe University, Melbourne, Australia pada tahun 1992 dan Sarjana Pentadbiran Awam (MPA) di Universiti Sains Malaysia di Pulau Pinang pada tahun 2014. Baginda juga dianugerahkan Honoris Causa in Health Sciences (Universidad Nacional Pedro Henriquez Ureña, Republik Dominika). Baginda Tuanku merupakan Pro-Canselor Universiti Malaysia Perlis.

Pada 25 Mei 2023, Tuanku Hajah Lailatul Shahreen Akashah Khalil secara rasmi pemegang ijazah Doktor Falsafah (PhD) Pengajian Islam dari Universiti Malaya (UM). Baginda menjalan penyelidikan ilmiah tesis yang bertajuk “The Importance of Islamic Regal Leadership In Zakat Delivery To The Asnaf In Perlis”.

Kerjaya
Baginda dikenali sebagai seorang yang amat aktif berpersatuan dan sehingga layak untuk dilantik sebagai penaung beberapa badan NGO antaranya ialah 

 Persatuan Pengasuh Berdaftar Malaysia
 Persatuan Kebangsaan Autisme Malaysia
 Dewan Perniagaan Melayu Wanita Malaysia (DEWANITA) Negeri Perlis

Baginda juga dilantik sebagai Pengerusi dua badan sosial iaitu Pengerusi Persatuan Alumi La Trobe University (PALTUM) dan Pengerusi Yayasan Tuanku Fauizah (YTF). Sehingga tahun 1995, Tuanku Raja Puan Muda memegang jawatan sebagai Pengurus Pentadbiran ASIE Sdn. Bhd. tetapi mengambil keputusan meletakkan jawatan apabila mula mengiringi Tuanku Syed Faizuddin Putra menjalankan tugas baginda di luar negara iaitu di Madrid,Sepanyol 1995-1998 dan Zürich,Switzerland 1998-2002.

Perkahwinan
Tuanku Hajah Lailatul Shahreen mula berkenalan dengan Tuanku Syed Faizuddin Putra ketika melanjutkan pengajian di Australia. Baginda telah mendirikan rumah tangga dengan Tuanku Syed Faizuddin Putra pada 9 Mac 1994 yang kini bergelar Raja Muda Perlis. Adat Istiadat Perkahwinan baginda berdua telah dijalankan di Damansara Heights, Kuala Lumpur (akad nikah), Hotel Hilton Kuala Lumpur dan Kota Bharu Kelantan manakala Istiadat Persandingan juga telah dibuat di Dewan Warisan, Kangar dan juga perkarangan Istana Raja Muda Perlis (kini Istana Fauzana) Kangar.

Hasil perkahwinan baginda bersama Tuanku Syed Faizuddin Putra, baginda dikurniakan tiga orang cahaya mata iaitu, dua orang perempuan dan seorang lelaki.

Terasul, gelaran, kurniaan dan lambang

Terasul dan gelaran
 28 Mac 1970 – 9 Mei 1994: Cik Lailatul Shahreen Akashah binti Khalil
 9 Mei 1994 – 17 Mei 1998: Yang Berbahagia Puan Lailatul Shahreen Akashah binti Dato' Haji Khalil
 17 Mei 1998 – 1 Ogos 2000: Yang Amat Berbahagia Datin Seri Lailatul Shahreen Akashah binti Dato' Haji Khalil
 1 Ogos 2000 – 25 Mei 2023: Duli Yang Teramat Mulia Raja Puan Muda Perlis Tuanku Hajah Lailatul Shahreen Akashah Khalil
 25 Mei 2023 - kini: Duli Yang Teramat Mulia Raja Puan Muda Perlis Tuanku Dr. Hajah Lailatul Shahreen Akashah Khalil

Kurniaan
 Negeri Perlis
  Seri Paduka Mahkota Perlis (SPMP, 17.5.2002)

Senama
 Sekolah Menengah Kebangsaan Tuanku Lailatul Shahreen, Kangar, Perlis.
 Golf Piala Shahreen 2018.
 Taman Bunga Kertas Tuanku Lailatul Shahreen, Kangar, Perlis.

Rujukan

Kelahiran 1970
Kerabat diraja Perlis
Penerima Darjah Seri Paduka Mahkota Perlis